મહાનગરપાલિકા દ્વારા અલગ અલગ કાર્યક્રમ પાછળ કરોડોનાં ખર્ચા કરવામાં આવ્યા છે. જામનગર રોડ પર આવેલી પોલીસ હેડ ક્વાટર્સ સામે વાલ્મિકી સફાઇ કામદાર યોજનાનાં લાભાર્થીઓને સબસિડી ચેક આપાયા હતા, જ્યા લગભગ રૂપિયા 45 હજારની છાશનું વિતરણ કરવામાં આવ્યુ હતુ. જેમા 243 લોકોને 45 હજાર છાશ વિતરણ કરવામાં આવી હતી. તે જોતા એક ગ્લાસ 185 રૂપિયાનો થાય છે. આ કાર્યક્રમમાં લાભાર્થી માત્ર 193 હતા અને અધિકારીઓ સહિત કુલ 243 થયા હતા. ત્યારે આટલુ ઉચું બિલ જોતા ભ્રષ્ટાચારની સુગંધ છલકાઇ રહી હોવાનું સુત્રોએ જણાવ્યુ હતુ.